FI Euroopan unionin virallinen lehti L 334/11

KOMISSION TÄYTÄNTÖÖNPANOASETUS (EU) N:o 1242/2014,

annettu 20 päivänä marraskuuta 2014,

Euroopan meri- ja kalatalousrahastosta annetun asetuksen (EU) N:o 508/2014 nojalla annettavista säännöistä toimia koskevien kumulatiivisten tietojen esittämisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun asetuksen (EU) N:o 508/2014 (1) ja erityisesti sen 97 artiklan 2 kohdan,

on kuullut meri- ja kalatalousrahaston komiteaa,

sekä katsoo seuraavaa:

(1) Asetuksen (EU) N:o 508/2014 97 artiklan 1 kohdan a alakohdan mukaan jäsenvaltioiden hallintoviranomaisten on toimitettava komissiolle ennen edellisen kalenterivuoden päättymistä rahoitettaviksi valituista toimista asianmukaiset kumulatiiviset tiedot, tuensaajaa ja itse toimea koskevat tärkeimmät tiedot mukaan luettuina.

(2) Rahoitettaviksi valittuja toimia koskevien kumulatiivisten tietojen yhtenäisyyden ja täydellisyyden varmistamiseksi on tarpeen antaa yhteiset tekniset eritelmät ja säännöt kyseisten kumulatiivisten tietojen esittämistä varten. Tätä tarkoitusta varten on tarkoituksenmukaista viitata komission täytäntöönpanoasetuksen (EU) N:o 1243/2014 (2). liitteessä I säädettyyn tietokantarakenteeseen.

(3) Tässä asetuksessa säädettyjen toimenpiteiden pikaisen soveltamisen varmistamiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Hallintoviranomaiset noudattavat asetuksen (EU) N:o 508/2014 97 artiklan 1 kohdan a alakohdassa säädettyjen, rahoitettaviksi valittuja toimia koskevien kumulatiivisten tietojen, tuensaajaa ja itse toimea koskevat tärkeimmät tiedot mukaan luettuina, esittämiselle asetettuja teknisiä eritelmiä ja sääntöjä yhdenmukaisesti tämän asetuksen liitteissä esitettyjen lomakkeiden ja taulukoiden kanssa.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 2014. Komission puolesta Puheenjohtaja Jean-Claude JUNCKER

(1) EUVL L 149, 20.5.2014, s. 1.

(2) Komission täytäntöönpanoasetus (EU) N:o 1243/2014, annettu 20 päivänä marraskuuta 2014, meri- ja kalatalousrahastosta annetun asetuksen (EU) N:o 508/2014 nojalla annettavista säännöistä, jotka koskevat jäsenvaltioilta vaadittavia tietoja sekä tietotarpeita ja mahdollisten tietolähteiden välisiä synergioita (ks. tämän virallisen lehden s. 39).

LIITE I Tiedot, jotka on ilmoitettava kustakin toimesta seuraavia asetuksen (EU) N:o 1243/2014 liitteessä I vahvistetussa tietokantarakenteessa tarkoitettuja kenttiä varten Kumulatiiviset tiedot 1 päivän tammikuuta 2014 ja 31 päivän joulukuuta … väliselle ajalle rahoitettaviksi valituista toimista Kenttä Kentän sisältö 1 CCI-koodi (Common Code for Identification) 2 Toimen yksilöllinen tunniste (ID) 3 Toimen nimi 5 NUTS-koodi 6 Tuensaaja 7 Tuensaajan sukupuoli 8 Yrityksen koko 9 Toimen edistymisvaihe 10 Tukikelpoiset kokonaiskustannukset 11 Tukikelpoiset julkiset kokonaiskustannukset 12 EMKR:n tuki 13 Hyväksymispäivä 14 Tukikelpoiset kokonaismenot 15 Tukikelpoiset julkiset kokonaismenot 16 EMKR-tukikelpoiset menot 17 Tuensaajalle suoritettavan loppumaksun päivämäärä 18 Toimenpide 19 Tuotosindikaattori

LIITE II Tiedot, jotka on ilmoitettava kustakin toimesta vain, jos toimi liittyy laivastoa koskeviin toimenpiteisiin, seuraavia asetuksen (EU) N:o 1243/2014 liitteessä I vahvistetussa tietokantarakenteessa tarkoitettuja kenttiä varten Kumulatiiviset tiedot 1 päivän tammikuuta 2014 ja 31 päivän joulukuuta … väliselle ajalle rahoitettaviksi valituista toimista Kenttä Kentän sisältö 1 CCI-koodi (Common Code for Identification) 2 Toimen yksilöllinen tunniste (ID) 4 Aluksen numero (yhteisön kalastuslaivastorekisterin numero, CFR)

LIITE III Tiedot, jotka on ilmoitettava kustakin hankkeen täytäntöönpanoa koskevasta toimesta seuraavia asetuksen (EU) N:o 1243/2014 liitteessä I vahvistetussa tietokantarakenteessa tarkoitettuja kenttiä varten Kumulatiiviset tiedot 1 päivän tammikuuta 2014 ja 31 päivän joulukuuta … väliselle ajalle rahoitettaviksi valituista toimista Kenttä Kentän sisältö 1 CCI-koodi (Common Code for Identification) 2 Toimen yksilöllinen tunniste (ID) 20 Toimen täytäntöönpanoa koskevat tiedot 21 Täytäntöönpanoa koskevien tietojen arvo

LIITE IV Tiedot, jotka on ilmoitettava kunkin toimen osalta tulosindikaattoreista seuraavia asetuksen (EU) N:o 1243/2014 liitteessä I vahvistetussa tietokantarakenteessa tarkoitettuja kenttiä varten Kumulatiiviset tiedot 1 päivän tammikuuta 2014 ja 31 päivän joulukuuta … väliselle ajalle rahoitettaviksi valituista toimista Kenttä Kentän sisältö 1 CCI-koodi (Common Code for Identification) 2 Toimen yksilöllinen tunniste (ID) 22 Toimeen liittyvä(t) tulosindikaattori(t) 23 Tuensaajan tulosodotus 24 Täytäntöönpanon jälkeen vahvistettu tulosindikaattorin arvo